open-index/open-wikipedia-markdown huggingface dataset:
க. மாரிமுத்து

thumb|சட்டமன்ற உறுப்பினர் க. மாரிமுத்து தனது வீட்டின் முன்
**க. மாரிமுத்து** (*Marimuthu K.*) ஓர் இந்திய அரசியல்வாதி. திருவாரூர் மாவட்டத்தின் திருத்துறைப்பூண்டித் தொகுதியைச் சேர்ந்த தமிழக சட்டமன்ற உறுப்பினராகவும், இந்திய கம்யூனிஸ்ட் கட்சியின் உறுப்பினராகவும் உள்ளார். இவர் வணிகவியல் பட்டதாரி ஆவார். இவர் 1994-இல் அரசியலில் ஈடுபடத் துவங்கினார். 2021 தேர்தல்களில் திமுக தலைமையிலான மதச்சார்பற்ற முற்போக்கு கூட்டணியின் சார்பாக திருவாரூர் மாவட்டத்தின் திருத்துறைப்பூண்டித் தொகுதியில் போட்டியிட்டு 97,092 வாக்குகள் பெற்று சட்டமன்ற உறுப்பினராகத் தேர்வானார்.

## சான்றுகள்


பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திருவாரூர் மாவட்ட மக்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
இஞ்சேரா

**இஞ்சேரா** என்பது புளித்த நொதித்த டெஃப் மாவினால் செய்யப்படும் தட்டை ரொட்டி வகையாகும். பஞ்சு போன்ற மென்மையான அமைப்பைக் கொண்ட இந்த ரொட்டி வகை, எத்தியோப்பியா மற்றும் எரித்திரியா ஆகிய இரண்டு நாடுகளின் தேசிய உணவாகவும் பாரம்பரிய உணவாகவும் உள்ளது.

## தயாரிப்பு
கேழ்வரகு குடும்பத்தைச் சேர்ந்த **டெஃப்** எனும் வகைச் செடியின் விதைகளை அரைத்து மாவாக்கி நொதிப்பதன் மூலம் இஞ்சேரா தயாரிக்கப்படுகிறது. டெஃப் செடி பீடபூமிகளில் மட்டுமே வளரும் என்பதாலும் அதற்கு போதுமான அளவு மழை நீர் தேவைப்படும் என்பதாலும் விலைமதிப்பான பொருளானது டெஃப் மாவு. இந்தக் காரணத்தினால் அரிசி மாவு, கோதுமை மாவு, பார்லி மாவு, கம்பு மாவு, சோளமாவு ஆகியவற்றிலும் இஞ்சேரா தயாரிக்கப்படுகிறது.

மாவுடன் தேவையான அளவு நீர் சேர்த்து அதை இரண்டு அல்லது மூன்று நாட்கள் நொதிக்க விட வேண்டும். நொதியாகுவதற்கு **எர்ஷோ** என்கிற மஞ்சள் நிற பாரம்பரிய திரவம் ஒன்று பயன்படுகிறது. இத்திரவம் சேர்ப்பதனால் பஞ்சு போன்ற மென்மையான தன்மை இந்த ரொட்டிக்கு கிடைக்கிறது.

thumb|இஞ்சேராவின் தயாரிப்பு

## ஒப்பீடு
இந்திராவின் வட்ட வடிவத்தாலும் பஞ்சு போன்ற தன்மையாலும் பிரெஞ்சின் உணவான கிரீப்புடனும் இந்திய உணவான தோசையுடனும் தென்னிந்திய உணவான அப்பத்துடனும் ஒப்பிடப்படுகிறது. இஞ்சேரா வடிவத்தில் மேற்சொன்ன உணவுகளுடன் ஒப்பி இருப்பினும், தோற்றத்தில் தனித்துவமானது.

இஞ்சேராவின் மேற்பகுதியில் குழிப்போன்ற பகுதிகளைக் காண முடியும். இந்த குழிகள் அதை இன்னும் மிருதுவாக்குவதோடு தொட்டுக் கொண்டு உண்ணவும் சௌகரியம் ஏற்படுத்துகிறது. இரண்டு வேறு நாடுகளின் பாரம்பரிய உணவாக விளங்கும் இஞ்சேரா, இன்றளவும் பரவலாக உண்ணப்படும் உணவாக இருக்கிறது. தயாரிப்பு முறைகள் மாறினாலும், இஞ்சேரா எத்தியோப்பிய மற்றும் எரித்திரிய வீடுகளின் அன்றாட உணவாக உள்ளது. 

வலது|thumb|இஞ்சேராவின் மேற்பகுதி

## மேற்கோள்கள்

பகுப்பு:ரொட்டி வகைகள்
பகெத்

**பகெத்** என்பது பிரான்சில் தோன்றிய நீளமான ஒல்லியான ரொட்டியாகும். மொறுமொறுப்பான சுவையினால் இது தனித்துவம் பெற்றது. 

thumb

## தயாரிப்பு
பொதுவாக 5-6 செ.மீ விட்டமும் 65 செ.மீ நீளமும் கொண்ட பகெத், கோதுமை மாவு, நீர், நொதியம் மற்றும் உப்பு ஆகிய பொருட்களினால் தயாரிக்கப்படுகிறது. இது **பேட்டன்** (தடி), **ஃபிசெல்** (நூல்) ஆகிய அடைமொழிகள் கொண்டும் அழைக்கப்படுகிறது. இது 100 கிராம் முதல் 250 கிராம் வரை கனக்கும். 100 கிராம் எடையுள்ள பகெத் ஃபிசெல் என்றும் 250 கிராம் எடையுள்ள பகெத் பேட்டன் என்றும் அழைக்கப்பெறுகிறது. பகெத்தின் அதிகபட்ச நீளம் சுமார் ஒரு மீட்டர் ஆகும். 

பதினெட்டாம் நூற்றாண்டில் இருந்து பகெத்துகள் செய்யப்பட்டதாக குறிப்புகள் உள்ளன. சான்விச்சுகளாகவோ பழக்கூழ் உள்ளிட்ட சேர்க்கைகளுடனோ இது பரிமாறப்படுகிறது. சூடான சாக்லேட்டோடு இது பரிமாறப்படும் போது இதை **டார்ட்டைன்ஸ்** என்று அழைக்கிறார்கள்.

thumb|பாரம்பரிய பகெத்

## மேற்கோள்கள்

பகுப்பு:உணவுகள்
பகுப்பு:ரொட்டி வகைகள்
தோத்

**தோத்** (**Thoth**) பண்டைய எகிப்தியக் கடவுள்களில் ஒருவர். தோத் கடவுள் நீண்ட அலகு கொண்ட பறவைத் தலையும், மனித உடலும் கொண்டது. நீண்ட இறகும், பறவைத் தலையும் கொண்டவர். மூத்து பெண் தேவதை இவரின் மனைவி ஆவார். தோத் கடவுள் ஞானம், எழுத்து, சித்திர எழுத்து, அறிவியல், மாயாஜால வித்தை, கலைகள், நியாயத் தீர்ப்பு மற்றும் இறப்பிற்கு அதிபதி ஆவார். பண்டைய கிரேக்கக் கடவுள்களில் எர்மெசு தோத் கடவுளுக்கு சமமாகக் கருதப்படுகிறார். தோத் கடவுளின் முக்கியக் கோயில், எகிப்தில் ஹெர்மபோலிஸ் நகரத்தில் உள்ளது. 1826-இல் இக்கோயிலின் சிலபகுதிகள் அழிக்கப்பட்டது.

சூரியக் கடவுளான இரா, சூரியப் படகில் ஏறி பாதாளத்தில் சுற்றி வருகையில் அதன் இருபுறங்களிலும் தோத் கடவுளும், அவரது மனைவியும், தேவதையுமான மாத்  உடன் வருகின்றனர்.எகிப்தின் பிந்தைய காலத்தில் தோத்திற்கு கடவுளுக்கு இணையான மதிப்பு தரப்படவில்லை

  

## இதனையும் காண்க
* பண்டைய எகிப்தியக் கடவுள்கள்
## மேற்கோள்கள்

## ஆதார நூற்பட்டியல்
* Bleeker, Claas Jouco. 1973. *Hathor and Thoth: Two Key Figures of the Ancient Egyptian Religion*. Studies in the History of Religions 26. Leiden: E. J. Brill.
* Boylan, Patrick. 1922. *Thoth, the Hermes of Egypt: A Study of Some Aspects of Theological Thought in Ancient Egypt*. London: ஒக்ஸ்போர்ட் பல்கலைக்கழகப் பதிப்பகம். (Reprinted Chicago: Ares Publishers inc., 1979).
* Budge, E. A. Wallis. *Egyptian Religion*. Kessinger Publishing, 1900.
* Budge, E. A. Wallis. *The Gods of the Egyptians* Volume 1 of 2. New York: Dover Publications, 1969 (original in 1904).
* Jaroslav Černý. 1948. "Thoth as Creator of Languages." *Journal of Egyptian Archæology* 34:121–122.
* Collier, Mark and Manley, Bill. *[[How to Read Egyptian Hieroglyphs]]: Revised Edition*. Berkeley: University of California Press, 1998.
* Fowden, Garth. 1986. *The Egyptian Hermes: A Historical Approach to the Late Mind*. Cambridge and New York: கேம்பிறிட்ஜ் பல்கலைக்கழகப் பதிப்பகம். (Reprinted Princeton: Princeton University Press, 1993). .
* *The Book of Thoth*, by Aleister Crowley. (200 signed copies, 1944) Reprinted by Samuel Wiser, Inc 1969, first paperback edition, 1974 (accompanied by The Thoth Tarot Deck, by Aleister Crowley & Lady Fred Harris)

## வெளி இணைப்புகள்

* 

பகுப்பு:எகிப்தியக் கடவுள்கள்
பான் குபானோ

**பான் குபானோ** என்பது கியூபர்களால் தயாரிக்கப்படும் ஒருவகை ரொட்டி ஆகும். அமைப்பில் பகெத்தை ஒட்டிய பான் குபானோ தயாரிப்பு விதத்தில் கொஞ்சம் மாறுபடுகிறது. அமெரிக்காவில் வாழும் கியூபர்களின் விருப்பமான உணவான கியூப சான்விச்சைத் தயாரிக்க இது உதவுகிறது.

## தயாரிப்பு
பாரம்பரியமாக தயாரிக்கப்படும் கியூப உரொட்டிகள் மூன்றடி நீளமும் செவ்வக வடிவமும் கொண்டவை. மொறுமொறுப்பான வெளிப்புறமும் மிருதுவான உட்புறமும் கொண்டவை இவ்வகை ரொட்டிகள்.

கியூப ரொட்டியில் பன்றிக்கொழுப்பு அல்லது காய்கறிச் சாறு சேர்க்கப்படுவதனால் அது பிற ரொட்டிகளில் இருந்து மாறுபடுகிறது. பாரம்பரியமாகவே பதனப்பொருள் ஏதும் சேர்க்காமல் தயாரிக்கப்படுவதால், கியூப ரொட்டிகள் விரைவாகவே கெட்டுப் போவன. விரைவாக சாப்பிடாவிட்டால் வறண்டும் போவன.

## மேற்கோள்கள்

பகுப்பு:உணவுகள்
பகுப்பு:ரொட்டி வகைகள்
கச்சாப்பூரி

**கச்சாப்பூரி** என்பது பாலாடைக்கட்டியால் நிரப்பப்பட்டு தயாரிக்கப்படும் ஜார்ஜியாவின் பாரம்பரிய ரொட்டிவகை ஆகும். பல்வேறு வடிவங்களில் தயாரிக்கப்படும் இவ்வகை ரொட்டி பெரும்பாலும் பாலாடைக்கட்டி மற்றும் முட்டையினால் நிரப்பப்பட்டு சுடப்படுகிறது.

## வகைகள்
கச்சாப்பூரிகள் வெவ்வேறு வடிவங்களில் தயாரிக்கப்படுகின்றன.

thumb|அட்ஜாரிய மற்றும் மெக்ரேலிய கச்சாப்பூரி

* **இமெரட்டியன் கச்சாப்பூரி (இமெருலி)** மிகவும் பிரபலமானது. இதுவே அடிப்படையான கச்சாப்பூரி ஆகும். இமெரட்டியன் என்கிற இடத்தில் தோன்றியதால் இது எவ்வாறு அழைக்கப்படுகிறது.
* **அட்ஜாரிய கச்சாப்பூரி** கப்பல் வடிவத்தில் இருக்கிறது. இவற்றை ஜார்ஜிய மாலுமிகள் அறிமுகப்படுத்தியதாக கூறப்படுகிறது.
* **மெக்ரேலிய கச்சாப்பூரி**யில் மிகுதியான பாலாடைக்கட்டி சேர்க்கப்படுகிறது.
* **குரியன் கச்சாப்பூரி** வேகவைத்த முட்டைகளால் நிரப்பப்பட்டு பரிமாறப்படுகிறது.
* **ஒசேட்டியன்** அல்லது **கபிஃஸ்கினி** கச்சாப்பூரி உருளைக்கிழங்கும் முட்டையும் கொண்டு நிரப்பப்படுகிறது.

## மேற்கோள்கள்

## புற இணைப்புகள்

* Revolution of khachapuri
* Recipe at RecipeSource
* Recipe at New York Times
* 

பகுப்பு:உணவுகள்
பகுப்பு:ரொட்டி வகைகள்
ஆந்தரகோசெரசு

**ஆந்தரகோசெரசு** (*Anthracoceros*) என்பது புசெரோடிடே குடும்பத்தில் உள்ள இருவாட்சிப் பறவைகளின் பேரினமாகும்.

இந்த பேரினத்தை ஜெர்மன் இயற்கை ஆர்வலர் லுட்விக் ரீச்சன்பாக் 1849ஆம் ஆண்டு அறிமுகப்படுத்தினார். இந்த மாதிரி இனம் பின்னர் மலபார் வெள்ளை கறுப்பு இருவாச்சி (*ஆந்தரகோசெரசு கொரோனாட்டசு*) என அழைக்கப்பட்டது. இதன் பெயரானது பண்டைய கிரேக்கத்தில் "நிலக்கரி கருப்பு" எனப்பொருள் படும்  ανθραξ *anthrax*, ανθρακος *anthrakos* சொல்லிலிருந்தும் ”கொம்பு” எனப் பொருள்படும்  κερας *keras*, κερως *kerōs* வார்த்தையிலிருந்து தோன்றியது. 2013ல் மூலக்கூறு  வகைப்பாட்டியல் ஆய்வின் அறிக்கையின்படி *ஆந்தரகோசெரசு* பேரினம் மூன்று சாம்பல் இருவாச்சி சிற்றினமுடைய *ஒசையோசெரசு* பேரினத்தின் சகோதர பேரினமாக அறியப்பட்டது.

இந்த பேரினத்தில் ஐந்து சிற்றினங்கள் உள்ளன:

## மேற்கோள்கள்

பகுப்பு:பறவைப் பேரினங்கள்
பகுப்பு:இருவாச்சிகள்
டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ்

**டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ்** () என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டாக்டர் ஸ்ட்ரேஞ்ச் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான டாக்டர் ஸ்ட்ரேஞ்ச் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி எட்டாவது திரைப்படமும் ஆகும்.

இந்தத் திரைப்படத்தை சாம் ரைமி என்பவர் இயக்க, ஜேட் பார்ட்லெட் மற்றும் மைக்கேல் வால்ட்ரான் ஆகியோர் திரைக்கதை எழுதியுள்ளார்கள். கேவின் பிகே தயாரிக்கும் இந்த படத்தில் பெனடிக்ட் கம்பர்பேட்ச், எலிசபெத் ஓல்சென், பெனடிக்ட் வோங், ரேச்சல் மெக்காடம்ஸ், சிவெட்டல் எஜியோஃபர் மற்றும் ஸோகிட்ல் கோம்ஸ் போன்ற பலர் நடித்துள்ளனர்.

டாக்டர் ஸ்ட்ரேஞ்ச் என்ற படத்தின் இயக்குநரும் இணை எழுத்தாளருமான இசுகாட் டெரிக்சன் அக்டோபர் 2016 க்குள் இந்த திரைப்படத்தின் அடுத்த தொடர்ச்சியை இயக்க திட்டம் கொண்டிருந்தார். 2018 ஆம் ஆண்டு இவர் இப்படத்தின் இயக்குநராக ஒப்பந்தம் செய்யப்பட்டு கையெழுத்திட்டார். இப்படத்தின் தலைப்பு ஜூலை 2019 இல் அறிவிக்கப்பட்டது, அதே நேரத்தில் இப்படத்தில் நடிகை எலிசபெத் ஓல்சென் என்பவர் நடிப்பார் என்றும் மற்றும் அக்டோபர் மாதம் படத்தை எழுத ஜேட் பார்ட்லெட் பணியமர்த்தப்பட்டார். பல வேறுபாடுகள் காரணமாக இசுகாட் டெரிக்சன் 2020 ஜனவரியில் இயக்குநர் பதவியில் இருந்து விலகினார். அடுத்த மாதம், மைக்கேல் வால்ட்ரான் இந்தத் திட்டத்தில் சேர்ந்தார், சாம் ரைமி
 ஏப்ரல் 2020 க்குள் இயக்குநராகப் பொறுப்பேற்றார். 2020 நவம்பரில் இலண்டனில் படப்பிடிப்பு தொடங்கியது, ஆனால் கோவிட்-19 பெருந்தொற்று காரணத்தால் 2021 ஜனவரியில் நிறுத்தப்பட்டது. மார்ச் 2021 க்குள் உற்பத்தி மீண்டும் தொடங்கி ஏப்ரல் நடுப்பகுதியில் சோமர்செட்டில் முடிந்தது.

இந்தத் திரைப்படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக மே 2, 2022 அன்று டால்பி திரையரங்கத்தில் திரையிடப்பட்டது மற்றும் மே 6, 2022 அமெரிக்காவில் வெளியானது. இது உலகளவில் $954 மில்லியன் வசூல் செய்து 2022 இல் இரண்டாவது அதிக வசூல் செய்த படமாக அமைந்தது.

## மேற்கோள்கள்

## வெளி இணைப்புகள்
* 
* 

பகுப்பு:2022 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:தொடர் திரைப்படங்கள்
தி மார்வெல்ஸ்

**தி மார்வெல்ஸ்** () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரமான கேப்டன் மார்வெல் / கரோல் டான்வர்ஸ் போன்ற கற்பனை கதாபாத்திரங்களை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2019 ஆம் ஆண்டு வெளியான கேப்டன் மார்வெல் என்ற திரைப்படத்தின் தொடர்ச்சியாகவும் மற்றும் 2021 ஆம் ஆண்டு வெளியான மிஸ். மார்வெல் என்ற டிஸ்னி+ தொடரின் தொடர்ச்சியாகவும் மார்வல் திரைப் பிரபஞ்சத்தின் முப்பத்தி மூன்றாவது திரைப்படமும் ஆகும்.

இந்தத் திரைப்படத்தை நியா டகோஸ்டா என்பவர் இயக்க, கேவின் பிகே தயாரிப்பில் பிரி லார்சன், தியோனா பாரிஸ் மற்றும் இமான் வேலனி போன்ற பலர் நடித்துள்ளனர்.

மார்வெல் ஸ்டுடியோஸ் ஜூலை 2019 இல் கேப்டன் மார்வெலின் இரண்டாம் பாகத்தை உருவாக்கும் திட்டத்தை உறுதிப்படுத்தியது, மேலும் 2020 ஜனவரியில் மெக்டோனல் திரைக்கதையாளராக இணைந்தார், பிரி லார்சன் மீண்டும் இதில் நடிப்பார் எனவும் அறிவிக்கப்பட்டது. ஆகஸ்டில் நியா டகோஸ்டா பணியமர்த்தப்பட்டார், நடிகைகளான இமான் வேலனி மற்றும் தியோனா பாரிஸ் டிசம்பரில் ஒப்பந்தம் செய்யப்பட்டனர். இரண்டாவது கட்ட படப்பிடிப்பு 2021 ஏப்ரல் நடுப்பகுதியில் நியூ செர்சியில் தொடங்கியது, இப்படத்தின் தலைப்பு மே மாத தொடக்கத்தில் வெளியிடப்பட்டது. முதன்மை புகைப்படம் எடுத்தல் 2021 மே மாத இறுதியில் இலண்டன், லாஸ் ஏஞ்சல்ஸ், நியூ செர்சி மற்றும் பக்கிங்ஹாம்ஷையரில் உள்ள பைன்வுட் வளாகத்தில் தொடங்கும் என்று எதிர்பார்க்கப்படுகிறது.

தி மார்வெல்ஸ் என்ற படம் நவம்பர் 7, 2023 அன்று லாஸ் வேகாஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக நவம்பர் 10 அன்று அமெரிக்காவில் வெளியிடப்பட்டது. இது விமர்சகர்களிடமிருந்து கலவையான விமர்சனங்களைப் பெற்றது, ஆனால் அதன் கதைக்களம் பற்றி எதிர்மறையான விமர்சனம் பெற்று, உலகளவில் $198 மில்லியன் வசூலித்து வசூல் ரீதியாக தோல்வியுற்றது.

## மேற்கோள்கள்

## வெளி இணைப்புகள்
* 

பகுப்பு:2023 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:தொடர் திரைப்படங்கள்
நாகர் கோட்டை

thumb|333x333px| நாகர் கோட்டையிலிருந்து
**நாகர் கோட்டை** (*Naggar Castle*) என்பது ஒரு இடைக்காலத்தில் கட்டப்பட்ட கோட்டை ஆகும்.  இது இந்தியாவின் இமாச்சலப் பிரதேசத்தின் குலுவில் அமைந்துள்ளது. கி.பி 1460இல் குலுவின் இராஜா சித் சிங் என்பவரால் கட்டப்பட்டது. இது 1978 முதல் இமாச்சலப் பிரதேச சுற்றுலா மேம்பாட்டுக் கழகத்தின் (ஹெச்.டி.டி.டி.சி) பாரம்பரிய உணவகமாகs செயல்படுகிறது.
இடது|thumb|250x250px| நாகர் கோட்டை

## வரலாறு
பல நூற்றாண்டுகளாக இக்கோட்டை மன்னர்களின் உத்தியோக பூர்வ இடமாக இருந்தது. ஒரு புராணத்தின் படி, ராஜா சித் சிங், ராணா போன்சலினால் கைவிடப்பட்ட கர்தாக் அரண்மனையின் கற்களைப் பயன்படுத்தி கோட்டையைக் கட்டினார். கற்களைக் கைமுறையாக மாற்றுவதற்காக பியாஸ் ஆற்றின் இடது மற்றும் வலது கரைகளை இணைக்க ஒரு மனிதச் சங்கிலியை உருவாக்கினார். 1905 பூகம்பத்தில் இந்த கோட்டை தப்பித்தது. பள்ளத்தாக்கிலும், அருகிலுள்ள நகரமான ஜாவாவிலும் உள்ள பெரும்பாலான வீடுகள் முற்றிலுமாக பாழடைந்த நிலையில், கோட்டையில் பூகம்பத்தைத் தடுக்கும் நுட்பங்களைப் பயன்படுத்தியிருந்ததால் பேரழிவிலிருந்து தப்பியது.
[வலது|thumb|250x250px| இமாச்சல் பிரதேச சுற்றுலா மேம்பாட்டு கழக அலுவலகம், [சிம்லா]]

## மேலும் காண்க

* நாகர், இமாச்சல பிரதேசத்தின் குலு மாவட்டத்தில் உள்ள ஒரு பழங்கால நகரம்

## மேற்கோள்கள்

பகுப்பு:கோட்டைகள்
பகுப்பு:இமாச்சலப் பிரதேசக் கோட்டைகள்
பகுப்பு:இமாச்சலப் பிரதேசம்
பகுப்பு:குல்லு மாவட்டம்
ஓசிசெரோசு

**ஓசிசெரோசு** (*Ocyceros*) என்ற பேரினம் புசேரோடிடே குடும்பத்தினைச் சார்ந்த இருவாச்சி பறவைகளுடையப் பேரினமாகும். இதனை 1873ஆம் ஆண்டில் ஆலன் ஆக்டவியன் ஹியூம் தோற்றுவித்தார். இது பேரினத்தின்கீழ் உள்ள சிற்றினங்கள் இந்தியத் துணைக் கண்டத்தில் மட்டுமே பரவிக் காணப்படுகின்றன.

## விளக்கம்
ஓசிசெரோசு இனத்தில் உள்ள இருவாச்சிகள் வளைந்த முக்கோண வடிவ அலகினையும் சாம்பல் நிற சிறகுகளையும் கொண்ட சிறிய ஆசியச் பறவைகளாகும். இவை பெரும்பாலும் "சாம்பல் இருவாச்சி" என்று அழைக்கப்படுகின்றன. கருப்பு மற்றும் சாம்பல் கண் வளையங்களும் அடர் கருப்பு கருவிழிகளும் கண்களில் காணப்படும். ஒவ்வொரு சிற்றினமும் வெவ்வேறு வகையான வண்ண அலகுகளைக் கொண்டுள்ளன. இந்தியச் சாம்பல் இருவாச்சி இருண்ட சாம்பல் அலகினையும், இலங்கை சாம்பல் இருவாச்சி வெளிறிய மஞ்சள் நிற அலகினையும், மலபார் சாம்பல் இருவாச்சி மஞ்சள் நிறத்துடன் ஆரஞ்சு அலகினையும் கொண்டுள்ளது.

## சிற்றினங்கள்
இந்த பேரினத்தில் மூன்று இனங்கள் உள்ளன:

## மேற்கோள்கள்

பகுப்பு:பறவைப் பேரினங்கள்
பகுப்பு:இருவாச்சிகள்
பகுப்பு:தெற்காசியப் பறவைகள்
குரோ

**குரோ** அல்லது **கெரோ** (மலாய்: *Kroh*; *Keroh*) என்பது மலேசியாவின் பேராக் மாநிலத்தில், உலு பேராக் மாவட்டத்தில் உள்ள ஒரு நகரம். இப்போது பெங்காலான் உலு *(Pengkalan Hulu)* என்று அழைக்கப் படுகிறது. 

இந்த நகரத்திற்கு கிழக்கே கிரிக்; கோலாகங்சார் நகரங்கள்; வட மேற்கே பாலிங்; பெத்தோங் நகரங்கள் உள்ளன.

இந்த நகரம் தாய்லாந்து எல்லையில் அமைந்து உள்ள நகரம். அந்த வகையில் தாய்லாந்தின் யாலா மாநிலத்தில் உள்ள பெத்தோங் நகரம் 7 கி.மீ. அருகாமையில் உள்ளது. இங்கு மலாய்க்காரர்கள், சீனர்கள்; இந்தியர்கள் என மூவினத்தவருடன் தாய்லாந்து மக்களும் வாழ்கிறார்கள்.   

## வரலாறு

குரோவின் வரலாறு கெடா மாநிலத்தின் கிழக்கு எல்லையில் அமைந்து இருந்த ரேமான் சிற்றரசின் (*Kingdom of Reman*) காலத்தில் தொடங்கியது. ரேமான் சிற்றரசின் ஆட்சிக் காலம் 1810 – 1902. 

அந்தக் காலக் கட்டத்தில் ரேமான் சிற்றரசு, தாய்லாந்து பட்டாணி மாநிலத்தின் ஒரு பகுதியாக இருந்தது. தாய்லாந்து நாட்டின் ஆளுமை. இதே இந்தக் குரோவில் பிரித்தானியர்களுக்கும்; சயாமியர்களுக்கும்; பேராக் மாநில ஆட்சியாளர்களுக்கும் இடையே பல ஒப்பந்தங்கள் கையெழுத்தாகி உள்ளன. 

### கிளியான் இந்தான் படையெடுப்பு

1890-ஆம் ஆண்டுகளில் பேராக் மாநில ஆட்சியாளர்களுடன் ரேமான் சிற்றரசு தொடர்ச்சியான மோதல்களை மேற்கொண்டு வந்தது. ரேமான் மன்னர், பேராக் மாநிலத்தில் இருந்த கிளியான் இந்தான் மீது படையெடுத்தார். அந்தப் பகுதியில் இருந்த ஈயச் சுரங்கங்களைக் கைப்பற்றினார். 

ஒரு கட்டத்தில் சயாமியக் கண்காணிப்பில் இருந்து விடுபட்டு  தன்னாட்சி பெறுவதற்கான முயற்சிகளை ரேமான் சிற்றரசு மேற்கொண்டது. இதனால் சயாமிய அரசாங்கம் சினம் அடைந்தது. 

### ஆங்கிலோ - சயாமிய உடன்படிக்கை

1902-ஆம் ஆண்டில், ரேமான் அரசின் முடியாட்சியை அழிக்க சயாமிய அரசாங்கம் முடிவு கட்டியது. பயங்கரமான போர் நடந்தது. அந்தப் போரில் ரேமான் சிற்றரசை ஆட்சி செய்த இளவரசர் துவான் லேபே (Tuan Lebeh) கைது செய்யப் பட்டார். 20 ஆண்டுகள் பாங்காக் நகருக்கு அருகில் இருந்த சிங்கோராவில் சிறை வைக்கப் பட்டார். 

1909-ஆம் ஆண்டில் ஆங்கிலோ - சயாமிய உடன்படிக்கை. அதன் பிறகு 1909 சூலை 16-ஆம் தேதி உலு பேராக் மாவட்டத்தின் வடக்கு பகுதி, குரோ நிலப்பகுதி மலாயா கூட்டாட்சியுடன் அதிகாரப்பூர்வமாக இணைக்கப் பட்டது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
பகுப்பு:மலேசியாவில் எல்லையைக் கடக்கும் இடங்கள்
கோரிசோசெரசு

***கோரிசோசெரசு*** (*Horizocerus*) என்பது இருவாச்சி குடும்பத்தில் (புசெரோடிடே) உள்ள பேரினமாகும். இப்பேரினத்தில் உள்ள இருவாச்சிப் பறவைகள் ஆப்பிரிக்காவைப் பூர்வீகமாகக் கொண்டது.

## சிற்றினங்கள்

## மேற்கோள்கள்
* Gordon Lindsay Maclean - *Robert's Birds of South Africa*, 6th Edition

* கார்டன் லிண்ட்சே மக்லீன் - *ராபர்ட்டின் பறவைகள் தென்னாப்பிரிக்கா*, 6 வது பதிப்பு
பகுப்பு:பறவைப் பேரினங்கள்
பகுப்பு:இருவாச்சிகள்
லாவாஷ்

**லாவாஷ்** (*lavash*; , ,  — *lavâš*, , ; ) என்பது ஆர்மேனியா அசர்பைஜான், ஈரான் மற்றும் துருக்கி ஆகிய நாடுகளில் உண்ணப்படும் ஒரு மெல்லிய வகையிலான தட்டை ரொட்டி ஆகும். இது தந்தூரில் சுடப்படுகிறது.

## தயாரிப்பு
thumb|350x350px|லாவாஷ் தயாரிப்பு
மாவு, நீர், நொதியம், உப்பு மற்றும் சர்க்கரையால் லாவாஷ் தயாரிக்கப்படுகிறது. சிலமுறைகளில் எள்விதைகள் சுடுவதற்கு முன் தூவப்படுகின்றன. பாரம்பரியமாகவே **தந்தூர்** என்று அழைக்கப்படும் கூம்பு வடிவிலான களிமண் அடுப்பில் லாவாஷ் சுடப்படுகிறது. ஆனால் தற்போதெல்லாம் தோசைக்கல் போன்ற அமைப்பிலேயே சுட்டு விடுகிறார்கள். 

## பாரம்பரியம்
அசர்பைஜானில் உள்ள **சபிராபாத்** மாவட்டத்தில் திருமணமான கையோடு மணப்பெண் தன் புது வீட்டில் காலடி எடுத்து வைக்கும் முன்னர், அப்பெண்ணின் மாமியார் லாவாஷை அவரின் தோள்களில் வைத்து,  "வளம்மிகு வீட்டிற்கு உம்மை வரவேற்கிறேன். உன் காலடிகள் இவ்வீட்டிற்கு நற்பேறு உண்டாகட்டும்" என்று கூறி வரவேற்கும் வழக்கம் உள்ளது.

## மேற்கோள்கள்

பகுப்பு:ரொட்டி வகைகள்
பகுப்பு:துருக்கிய உணவுகள்
பூண்டு உரொட்டி

**பூண்டு ரொட்டி** என்பது பூண்டைத் தூவி அல்லது அதன் சாற்றை ஊற்றி, வெண்ணெய் அல்லது ஆலிவ் எண்ணெய் இட்டு தயாரிக்கப்படும் ஒருவகை பகெத்தாகும். ஆர்கனோ மற்றும் இனப்பூண்டும் பயன்படலாம். சுடப்பட்டோ பொறிக்கப்பட்டோ வறுக்கப்பட்டோ இது பரிமாறப்படுகிறது.

thumb|பாலாடைக்கட்டி பூசிய பூண்டு ரொட்டி

## தயாரிப்பு
அரைவேக்காடாய் சுடப்பட்ட பகெத்தை பிரித்து அதில் துருவிய, மசக்கிய அல்லது பொடிப்பட்ட பூண்டைச் சேர்த்து ஆலிவ் எண்ணெய் அல்லது வெண்ணெய் விட்டு மூடி, சுடப்பட்டோ பொறிக்கப்பட்டோ வறுக்கப்பட்டோ பூண்டு ரொட்டி பரிமாறப்படுகிறது. பூண்டு பீட்சா உள்ளிட்ட உணவுகளுக்கும் இது அடிப்படையாக உள்ளது. உலகின் பல்வேறு நாடுகளில் தயாாரிக்கப்படும் பூண்டு ரொட்டி இத்தாலியில் தோன்றியதாகக் கருதப்படுகிறது. 

## மேற்கோள்கள்

பகுப்பு:உணவுகள்
பகுப்பு:ரொட்டி வகைகள்
பகுப்பு:பூண்டு உணவுகள்
சசிகுமார் (நடிகர்)

**சசிகுமார்** (இயற்பெயர்: தட்சிணாமூர்த்தி இராதாகிருஷ்ணன் விஜயகுமார்; 8 திசம்பர் 1944 – 24 ஆகத்து 1974) தமிழ்த் திரைப்பட நடிகரும், இந்திய விமானப் படை அதிகாரியும் ஆவார்.

## வாழ்க்கைக் குறிப்பு
சசிகுமார் 1944 டிசம்பர் 8 இல் தமிழ்நாடு, கும்பகோணத்தில் ராதாகிருஷ்ணன் – சாவித்திரி ஆகியோருக்குப் பிறந்தார். இவரது இயற்பெயர் விஜய்குமார். பட்டப்படிப்பை முடித்துவிட்டு, இராணுவத்தில் சேர்ந்த இவர், எல்லைப் பகுதிகளில் இந்திய விமானப்படையில் கேப்டனாகப் பணியாற்றியவர். இவரின் தந்தை ஓர் இந்தி, தமிழ்ப் பண்டிதர். பெரியாரின் தீவிர ஆதரவாளர். இதனால் தன் மகனுக்கு வெற்றி செல்வன் என்றும் பெயரிட்டு அழைத்தார். திரைப்படங்களில் சசிகுமார் என்ற பெயரில் அழைக்கப்பட்டார். சசிகுமாரின் தந்தை வழி பாட்டனார் தட்சிணாமூர்த்தி கும்பகோணத்தில் பிரபலமான வழக்கறிஞராக இருந்தவர். பாட்டி கோகிலவாணி ஓர் இசைக்கலைஞரும் ஆன்மிகச் சொற்பொழிவாளரும் ஆவார்.

## இராணுவத்தில் இணைவு
திருச்சி தேசியக் கல்லூரியில் வேதியியல் படித்தார். 3-ம் ஆண்டு படிக்கும்போதே இராணுவத்தில் சேர்ந்து இரண்டாவது லெப்டினென்ட் ஆக பதவி ஏற்றார். பட்டப் படிப்பு முடிந்ததும், லெப்டினன்ட் ஆகப் பதவி உயர்வு பெற்று பாட்டியாலா சென்றார். இந்திய சீனப் போரின்போது பட்டன் தாங்கிப் பிரிவின் தலைமைப் பொறுப்பு ஏற்று, போரில் தாங்கிகளைப் பயன்படுத்தாமல் போர்வீரர்களைக் கொண்டே விரட்டி அடித்ததற்கு குடியரசுத் தலைவரின் வீரப்பதக்கம் பெற்றார். பின்னர் இராணுவப் பணியிலிருந்து விடுபட்டு சென்னை திரும்பி சசிகலா என்பவரை மணந்து கலைத்துறையில் சேர்ந்தார்.

## திரைத்துறையில்
சசிகுமார் நாடகங்களில் நடிக்க ஆரம்பித்தார். சசிகுமார் ஏ. பி. நாகராஜனின் திருமலை தென்குமரி திரைப்படம் மூலம் அறிமுகமானார். அதனைத் தொடர்ந்து அவள், வெள்ளிக்கிழமை விரதம் போன்ற பல தமிழ்த் திரைப்படங்களில் நடித்தார்.

## தீ விபத்தில் இறப்பு
சசிகுமார் காங்கிரசுப் பொதுக்கூட்டம் ஒன்றில் கலந்து கொள்வதற்காகப் புறப்பட்டுக் கொண்டிருந்த போது, அவரது மனைவி சசிகலா சமையலறையில் சமையல் எரிவாயுவைப் பற்ற வைக்கும் போது அது தீப்பற்றிக் கொண்டதில் தீயில் அகப்பட்டுக் கொண்டார். மனைவியைத் தீயில் இருந்து காப்பாற்ற சசிகுமார் முயன்ற போது அவர் மீதும் தீ பரவியது. இருவரும் இராயப்பேட்டை மருத்துவமனைக்குக் கொண்டு செல்லப்பட்டனர். ஆனாலும் சிகிச்சை பலனின்றி இருவரும் 1974 ஆகத்து 24 இல் உயிரிழந்தனர். இவர்களுக்கு அப்போது இரு குழந்தைகள், பெண் குழந்தை நந்தினிக்கு வயது ஆறு, ஆண் குழந்தை விஜயசாரதிக்கு வயது நான்கு. இவர்களின் இறுதிச் சடங்கில் காமராசர், உட்பட அரசியல், திரைப்படப் பிரபலங்கள் பலரும் கலந்து அஞ்சலி செலுத்தினார். இறுதிச் சடங்குகள் இராணுவ மரியாதையுடன் கண்ணம்மாபேட்டையில் நடைபெற்றது.

சசிகுமாரின் இரு பிள்ளைகளும் தென்னிந்தியத் திரைப்பட நடிகர் சங்கத்தின் ஆதரவில், அவர்களின் பாட்டியின் பொறுப்பில் வளர்க்கப்பட்டனர். மகன் விஜயசாரதி தொலைக்காட்சி நிகழ்ச்சித் தொகுப்பாளராகப் பணியாற்றுகிறார். மர்மதேசம் போன்ற பல தமிழ் தொலைக்காட்சி நாடகங்களிலும், ஒரு சில திரைப்படங்களிலும் நடித்துள்ளார்.

## சசிகுமார் நடித்த திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1944 பிறப்புகள்
பகுப்பு:1974 இறப்புகள்
பகுப்பு:தீ விபத்தில் இறந்தவர்கள்
சசிகுமார்

**சசிகுமார்** என்ற பெயரில் உள்ள கட்டுரைகள்:

* சசிகுமார் (நடிகர்), 1974 இல் இறந்த தமிழ்த் திரைப்பட நடிகர்
* சசிகுமார் (இயக்குநர்), இயக்குநர், நடிகர், தயாரிப்பாளர்
* சசிகுமார் (ஊடகவியலாளர்), மலையாள ஊடகவியலாளர், இயக்குநர்
* ஜே. சசிகுமார், மலையாளத் திரைப்பட இயக்குநர், நடிகர்
* பி. சசிகுமார், கேரள இசைக் கலைஞர், இசையமைப்பாளர்
* சசி குமார் (கன்னட நடிகர்), கன்னட நடிகர், அரசியல்வாதி
பாத்தாக் ராபிட்

**பாத்தாக் ராபிட்** (மலாய்: *Batak Rabit*) என்பது மலேசியாவின் பேராக் மாநிலத்தில், ஹீலிர் பேராக் மாவட்டத்தில் உள்ள ஒரு சிறிய நகரம்.  இப்போது பெங்காலான் உலு (Pengkalan Hulu) என்று அழைக்கப் படுகிறது. இந்த நகரம் தெலுக் இந்தான் நகரத்திற்கு அருகில் அமைந்து உள்ளது. 

இப்போது இந்த நகரம் பாத்தாக் மக்கள் ஆதிக்கம் செலுத்தும் மீன்பிடி கிராமமாக விளங்குகிறது. ஊடாங் காலா எனும் பெரிய ஆற்று இறால் இங்கு அதிகமாகக் கிடைக்கிறது. 

## பொது

சுமத்திரா தீவில் உள்ள பாத்தாக் மாவட்டத்தில் இருந்து வந்த பாத்தாக் (Batak) பூர்வீக மக்களின் பெயரில் இந்த இடத்திற்குப் பெயர் வைக்கப்பட்டது.

## மேற்கோள்கள்

## வெளி இணைப்புகள்

* 
* 

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
கைரதாபாத் பள்ளிவாசல்

**கைரதாபாத்  பள்ளிவாசல்** (*Khairtabad Mosque*) என்பது ஐதராபாத்துமாவட்டத்திலுள்ள சிக்கந்தராபாத்திலுள்ள கைரதாபாத்தில் உள்ளது.  இன்று கைரதாபாத் பள்ளிவாசல் ஒரு பிரபலமான இடமாக இருக்கிறது. மேலும், இப்பகுதி ஐதராபாத்தின் முக்கிய வணிக மற்றும் தகவல் தொழில்நுட்ப மையமாக மாறியது.

## பின்னணி
இந்த பள்ளிவாசல் கி.பி 1626இல் ஆறாம் சுல்தான் முகம்மது குதுப் ஷாவின் (கி.பி. 1612-1626) மகள் மா சாஹேபா என்றும் அழைக்கப்படும் கைருனிசா பேகம் என்பவரால் கட்டப்பட்டது. அவர் தனது ஆசிரியரும் சூபி துறவியுமான அகுந்த் முல்லா அபுல் மாலிக் என்பவருக்காக இந்தப் பள்ளிவாசலைக் கட்டினார்.

பள்ளிவாசலை ஒட்டி வெற்று குவிமாடக் கட்டிடம் ஒன்று உள்ளது. எந்தவொரு கல்லறையும் இல்லாமல் இருப்பதற்கான காரணம் என்னவென்றால், அது தன்னுடைய அடக்கத்திற்காக அகுந்த் முல்லாவால் கட்டப்பட்டது. மக்காவுக்கு ஹஜ் யாத்திரை மேற்கொண்டபோது அங்கேயே அவர் இறந்ததால், குவிமாடம் காலியாக உள்ளது.

கைருனிசா பேகம் தனது மருமகன் உசேன் ஷா வாலியிடம் ஒரு அரண்மனை, ஒரு பள்ளிவாசல், ஒரு குளம் ஆகியவற்றைக் கட்டுமாறு கேட்டுக் கொண்டார். இந்தக் குளம் பின்னர் கைரதாபாத்தின் வடக்கு எல்லையில் கட்டப்பட்ட உசேன் சாகர் என பிரபலமானது. 

## கட்டிடக்கலை

கைரதாபாத் பள்ளிவாசலை உசேன் ஷா வாலி என்பவர் வடிவமைத்து கட்டினார். இதற்கு முன்னால் மூன்று வளைவுகள் உள்ளன. இதன் மெல்லிய மினாரில் நிறைய அலங்கார வேலைப்பாடுகள் உள்ளன.

ஆந்திரவின் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை இதை ஒரு பாரம்பரிய தளமாக அறிவித்திருந்தது.

## மேலும் காண்க
* ஹயாத் பக்சி பள்ளிவாசல்
* எசுப்பானியப் பள்ளிவாசல்
* ஜும்ஆ பள்ளிவாசல், குல்பர்கா
* மக்கா பள்ளிவாசல், ஐதராபாத்து
## மேற்கோள்கள்

பகுப்பு:ஐதராபாத் இராச்சியம்
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
ஆர். சிவா

**ஆர். சிவா** (*R. Siva*)(பிறப்பு: செப்டம்பர் 27, 1963), என்பவர் ஓர் இந்திய அரசியல்வாதி ஆவார். தற்போது புதுச்சேரி சட்டமன்ற உறுப்பினராக உள்ள இவர் புதுச்சேரியில் உள்ள வில்லியனூர் சட்டமன்றத் தொகுதிக்கு ஏப்ரல் 2, 2021ல் நடைபெற்ற தேர்தலில் திராவிட முன்னேற்ற கழகத்தின் சார்பாகப் போட்டியிட்டு வெற்றிபெற்றார். இத்தேர்தலில் குறைவான இடங்களைப் பெற்ற திராவிட முன்னேற்றக் கழகம் பிரதான எதிர்கட்சியாக உள்ளது. எனவே புதுச்சேரி மாநில எதிர்கட்சித் தலைவராக ஆர். சிவா நியமிக்கப்பட்டுள்ளதாக திமுகவின் பொதுச்செயளாலர் துரைமுருகன் அறிவித்துள்ளார். 
2001, 2006, 2016 ஆகிய ஆண்டுகளில் நடைபெற்ற புதுச்சேரி சட்டமன்றத் தேர்தல்களில் உருளையன்பேட்டை தொகுதியிலிருந்து சட்டமன்ற உறுப்பினராக இவர் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
தோலி பள்ளிவாசல்

**தோலி பள்ளிவாசல்** (*Toli Masjid*) (கி.பி 1671), தம்ரி பள்ளிவாசல் என்றும் அழைக்கப்படும் இது இந்தியாவின் தெலங்காணாவின் ஐதராபாத்தில் கார்வானில் உள்ள ஒரு பள்ளிவாசலாகும். இது சார்மினார் செல்லும் வழியில் கோல்கொண்டா கோட்டையிலிருந்து 2 கி.மீ. (1082 ஏ.எச்) தொலைவில் அமைந்துள்ளது. குதுப் ஷாஹி வம்சத்தின் ஏழாவது சுல்தான்  அப்துல்லா குதுப் ஷா ஆட்சியின் போது மிர் மூசா கான் மஹால்தரால் கட்டப்பட்டது.   கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் விருது பெற்ற இது இந்திய தொல்ல்லியல் ஆய்வுத் துறையால் அறிவிக்கப்பட்ட பாரம்பரியத் தளமாகும். கட்டிடக்கலை அளவில் இது மக்கா பள்ளிவாசலுக்கு அடுத்த இடத்தில் உள்ளது.

பொ.ச.1671இல் சுல்தான் அப்துல்லா குதுப் ஷாவின் ஆட்சியில் மக்கா பள்ளிவாசலை கட்டியவரும் அரச கட்டிடக் கலைஞரான மிர் மூசா கான் மஹால்தரால் கட்டப்பட்டது. இது குதுப் ஷாஹி கட்டிடக்கலைக்கு மிகச்சிறந்த எடுத்துக்காட்டுகளில் ஒன்றாகும்.

அரச பதிவுகளில் "குல்சார்-இ-அசாஃபியா" என்று ஒரு அத்தியாயம் உள்ளது. அரச கட்டிடக் கலைஞர் பள்ளிவாசலைக் கட்டும் போது, அதற்காக செலவழித்த ஒவ்வொரு ரூபாயிலும் ஒரு தமரி / தம்பிடியாக (அப்போது புழக்கதிலிருந்த நாணயம்) அவருக்கு வழங்கப்பட்டது என்று அதில் குறிப்பிடப்பட்டுள்ளது. இவ்வாறு சேகரிக்கப்பட்ட தொகையை இந்த பள்ளிவாசலைக் கட்ட மூசா கான் பயன்படுத்தினார். எனவே, இந்த பள்ளிவாசல் 'தம்ரி பள்ளிவாசல்' என்றும் அழைக்கப்படுகிறது.
## கட்டிடக்கலை
alt=|thumb| முன் முகப்பில் விரிவான வேலைப்பாடுகள்
இந்த பள்ளிவாசல் ஒரு உயரமான மேடையில் இரண்டு மண்டபங்களாக பிரிக்கப்பட்டுள்ளது. வெளிப்புறம் ஐந்து வளைவு திறப்புகளைக் கொண்டுள்ளது. ஐந்து வெளிப்புற வளைவுகளில் மத்திய வளைவு மிகப்பெரியது. மேலும் மிகவும் நன்கு அலங்கரிக்கப்பட்டுள்ளது. மத்திய வளைவு மீதமுள்ள நான்கை விட சற்று அகலமாகவும் அலங்காரமாகவும் இருக்கிறது.

கடைசி குதுப் ஷாஹி சுல்தான், அபுல் ஹசன் குதுப் ஷா கோல்கொண்டாவின் அரியணைக்கு நுழைவதில் முக்கியப் பங்கு வகித்த மூசா கான், இதனைக் கட்டியதாக பிரார்த்தனை மண்டபத்தில் உள்ள கல்வெட்டு வெளிப்படுத்துகிறது. கோல்கொண்டா கோட்டையின் மூசா புர்ஜ்ஜும் (கோட்டை) இவரது பணியாகும்.

## சீரழிவு
தி இந்து நாழிதழின் கூற்றுப்படி, இந்த பள்ளிவாசலைச் சுற்றியுள்ள நிலம் அரசியல் செல்வாக்கின் கீழ் உள்ளூர்வாசிகளால் ஆக்கிரமிக்கப்பட்டுள்ளது. மேலும் மாசுபாடு மற்றும் பராமரிப்பு இல்லாததால் இதன் மினார்கள் அதன் செதுக்கப்பட்ட அழகை இழந்து வருகின்றன.

## புகைப்படத் தொகுப்பு

படிமம்:Architectural detail on Entrance arches of Toli Masjid.jpg|பள்ளிவாசலின் நுழைவு வளைவுகளில் காணப்படும் வேலைப்பாடுகள்
படிமம்:Architecture of Toli Masjid 1.jpg|பள்ளிவாசலின் கட்டிடக்கலை 
படிமம்:Entrance arches of Toli Masjid 5.jpg|பள்ளிவாசலின் நுழைவு வளைவுகளில் வேலைப்பாடுகள் 
படிமம்:Jali wall and Minarets on the facade of Toli Masjid.jpg|பள்ளிவாசலின் நுழைவுகளிலுள்ள மினார்கள்
படிமம்:Jali Window on Toli Masjid.jpg|பள்ளிவாசலின் சாளர வேலைப்பாடுகள்


## மேலும் காண்க
* ஹயாத் பக்சி பள்ளிவாசல்
* எசுப்பானியப் பள்ளிவாசல்
* ஜும்ஆ பள்ளிவாசல், குல்பர்கா
* மக்கா பள்ளிவாசல், ஐதராபாத்து
## மேற்கோள்கள்

பகுப்பு:ஐதராபாத் இராச்சியம்
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
பூசெரோசு

***பூசெரோசு*** (*Buceros*) என்ற பேரினம் பெரிய ஆசிய இருவாச்சி எனப்படும். இது இருவாச்சி குடும்பமான பூசெரோடிடேவினைச் சார்ந்தது.

## விளக்கம்
உலகில் மிகப்பெரிய இருவாய்ச்சி *பூசெரோசு* பேரினத்தில் உள்ளன. இதில் மலை இருவாட்சியும் அடங்கும். இந்த பேரினத்தில் உள்ள அனைத்து இருவாய்ச்சிகளும் பெரிய மற்றும் வெற்று எலும்பாலான தலைக்கவசத்தினை மேல் அலகில் கொண்டுள்ளன. விஞ்ஞானிகள் மற்றும் பறவை ஆர்வலர்களுக்கு இவற்றின் வயது, பாலினம் மற்றும் சிற்றினத்தினை அடையாளம் காணப் பயனுள்ளதாக உள்ளது. இவற்றின் இறக்கைகள் 1.8 மீட்டர் (6 அடி) வரை விரியக்கூடியது. மேலும் இவை மற்ற இருவாய்ச்சியினை விட அளவில் பெரிய இறக்கை விட்டத்தினைக் கொண்டுள்ளன.

## சிற்றினங்கள்
*பூசெரோசு* பேரினத்தில் சேர்க்கப்பட்டுள்ள சிற்றினங்கள்:

தலைக்கவச இருவாச்சி சில நேரங்களில் இந்த பேரினத்தில் சேர்க்கப்பட்டுள்ளது. ஆனால் தற்பொழுது இது ஒற்றைச் சிற்றினமுடைய *ரைனோபிளாக்சு*வில் வைக்கப்பட்டுள்ளது.

## மேற்கோள்கள்

* கெம்ப், ஏ.சி (2001). குடும்பம் புசெரோடிடே (ஹார்ன்பில்ஸ்). பக்.&nbsp;436-523 இல்: டெல் ஹோயோ, ஜே., எலியட், ஏ., & சர்காடல், ஜே. எட்ஸ். (2001). *உலக பறவைகளின் கையேடு.* தொகுதி. 6. ஹார்ஸ்பில்ஸுக்கு மவுஸ் பறவைகள். லின்க்ஸ் எடிசியன்ஸ், பார்சிலோனா.
பகுப்பு:பறவைப் பேரினங்கள்
பகுப்பு:இருவாச்சிகள்
புக்கிட் கந்தாங்

**புக்கிட் கந்தாங்** (மலாய்: *Bukit Gantang*) என்பது மலேசியாவின் பேராக் மாநிலத்தில், லாருட், மாத்தாங், செலாமா மாவட்டத்தில் உள்ள ஒரு சிறிய நகரம். இந்த நகரத்தைச் சுற்றிலும் நிறைய சுண்ணாம்புக் குன்றுகளும் சுண்ணாம்பு மலைகளும் உள்ளன. 

ஈப்போ மாநகரில் இருந்து 69 கி.மீ. தொலைவில் அமைந்து உள்ளது. மலேசியாவின் மிக நீளமான இரயில் சுரங்கங்களில் ஒன்றான புக்கிட் பெராப்பிட் இரயில் சுரங்கம் இங்குதான் உள்ளது. வடக்கு-தெற்கு நெடுஞ்சாலைக்கு அருகில் புக்கிட் காந்தாங் உள்ளது. 

## பொது

புக்கிட் காந்தாங் நகரத்திற்கு அருகில் உள்ள நகரங்கள்: சங்காட் ஜெரிங்; கம்போங் செ; மாத்தாங்; பாடாங் ரெங்காஸ்; கோலா சபெத்தாங். இந்தப் பகுதி ஒரு வேளாண் பகுதியாகும். குறிப்பாக நெல், ரப்பர், செம்பனை மற்றும் பழ மரங்கள் விவசாயம் செய்யப் படுகின்றன. 

புக்கிட் கந்தாங்கிற்கு 'வெப்பமண்டலப் பழக் கிராமம்' (*Tropical Fruit Village*) எனும் புனைப்பெயரும் கிடைத்து உள்ளது. இங்கு வாழ்பவர்களில் பெரும்பாலோர்ர் மலாய்க்காரர்கள்.

## 2007 புக்கிட் கந்தாங் பேருந்து விபத்து

2007 ஆகஸ்டு 13-ஆம் தேதி  புக்கிட் கந்தாங்கில் நடந்த பேருந்து விபத்து மலேசிய வரலாற்றில் மிக மோசமான வாகன விபத்துகளில் ஒன்றாக அறியப்படுகிறது. வடக்கு-தெற்கு விரைவுசாலையின் 229-ஆவது கிலோமீட்டரில் அந்த விபத்து நடந்தது. 

2010-ஆம் ஆண்டு கேமரன் மலையில் நடந்த பேருந்து விபத்தில் 27 பேர் பலியானார்கள். மற்றும் 2013-ஆம் ஆண்டு கெந்திங் மலையில் நடந்த பேருந்து விபத்தில் 37 பேர் பலியானார்கள். 

பேராக் புக்கிட் பெராப்பிட், புக்கிட் கந்தாங் - சங்காட் ஜெரிங் அருகே நடந்த இந்த விபத்தில் விரைவுப் பேருந்தின் 20 பயணிகள் கொல்லப் பட்டனர். அதிகாலை 4.40 மணியளவில் அந்த விபத்து நிகழ்ந்தது. பேருந்து ஓட்டுநர் ரோகிசான் அபுபக்கர் என்பவர் பேருந்துக் கட்டுப்பாட்டை இழந்ததால் இந்த விபத்து நடந்தது.

## புக்கிட் கந்தாங் வாக்காளர்கள்

1984-ஆம் ஆண்டில் புக்கிட் கந்தாங் மக்களவைத் தொகுதி உருவாக்கப்பட்டது. இந்தத் தொகுதி லாருட், மாத்தாங், செலாமா மாவட்டத்தில் ஒரு தொகுதி ஆகும். 1986-ஆம் ஆண்டில் இருந்து நாடாளுமன்ற மக்களவையில் இந்தத் தொகுதி பிரதிநிதிக்கப் படுகிறது. 

2018 மார்ச் 30-இல் வெளியிடப்பட்ட கூட்டரசு அரசிதழின் படி, (*Federal Government Gazette: Notice of Polling Districts*) புக்கிட் கந்தாங் தொகுதி 37 வாக்குச் சாவடித் தொகுதிகளாகப் பிரிக்கப்பட்டு உள்ளது.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
புராணி அவேலி

**புராணி அவேலி** (*Purani Haveli*) **மசரத் மகால் அரண்மனை** என்றும் அழைக்கப்படும் இது இந்தியாவின் தெலங்காணாவில் ஐதராபாத்தில் அமைந்துள்ள ஒரு அரண்மனையாகும். இது, ஐதராபாத் நிசாம்களின் உத்தியோகபூர்வ இல்லமாகும். இது *ஹவேலி கதீம்* (பழைய மாளிகை) என்றும் அழைக்கப்பட்டது. மூன்றாம் நிசாம் சிக்கந்தர் ஜா என்பவருக்காக (1803-1829) அவரின் தந்தை இரண்டாம் நிசாம் அலி கான் பகதூர் அவர்களால் கட்டப்பட்டது.

## வரலாறு
ஐதராபாத்தின் இரண்டாவது நிசாம், மிர் நிசாம் அலிகான் இதை 1717 இல் மோமின் வம்சத்தின் இருக்குனுதௌலாவிடம் இருந்து எடுத்துக் கொண்டார். பிரதான கட்டிடம் 18ஆம் நூற்றாண்டின் ஐரோப்பிய கட்டிடக்கலைக்கு ஒரு அடையாளமாகும். அவரது வாரிசான சிக்கந்தர் ஜா இங்கு சிறிது காலம் வாழ்ந்தார். பின்னர் சௌமகல்லா அரண்மனைக்கு மாற்றப்பட்டார். இதன் காரணமாக இந்த கட்டிடங்கள் புராணி அவேலி ( பழைய அரண்மனை ) என்று அழைக்கப்படுகின்றன. இந்த கட்டிட வளாகத்தில், "அயினா கானா" (கண்ணாடி மாளிகை) , "சீனி கானா" (சீன கண்ணாடி மாளிகை) ஆகியவை கட்டப்பட்டன. ஆறாவது மற்றும் ஏழாவது நிசாம்கள் இந்த அரண்மனையில் பிறந்து, தங்கள் வாழ்க்கையின் ஒரு பகுதியை இந்த அரண்மனையில் கழித்தார்கள்.

இப்போது தென் மண்டல துணைக் காவல் ஆய்வாளர் அலுவலகமும் (ஐதராபாத்), தென் மண்டல பணிக்குழு காவல்துறை கூடுதல் இணை காவல் ஆய்வாளர் அலுவலகமும் இங்கு செயல்பட்டு வருகின்றன.

## அரண்மனை
அவேலி ஆங்கில எழுத்தான "U" வடிவத்தில் உள்ளது. இரண்டு செவ்வகப் பகுதிகள் ஒன்றுக்கொண்டு இணையாக இயங்குகின்றன. மேலும், மற்றும் குடியிருப்புகளும் அரண்மனையின் நடுவில் அமைந்துள்ளது. பிரதான கட்டிடம் 18ஆம் நூற்றாண்டின் ஐரோப்பிய அரண்மனைகளை ஒத்திருக்கிறது. இந்த அரண்மனையின் ஒரு தனித்துவமான அம்சம் உலகின் மிக நீளமான மஹபூப் அலி பாஷாவின் புகழ்பெற்ற அலமாரியாகும். இதிலுள்ள உடைகளை அவர் ஒருபோதும் இரண்டாவது முறை அணியவில்லை என்று கூறப்படுகிறது. இது உலகின் மிக நீளமான அலமாரி ஆகும். இது இரண்டு நிலைகளில் கையால் கட்டப்பட்ட மர உயரம் தூக்கி (லிப்ட்) மூலம் கட்டப்பட்டுள்ளது. இச்சாதனம் அரண்மனையின் ஒரு பகுதியின் முழு நீளத்தையும் ஆக்கிரமித்துள்ளது.

## அருங்காட்சியகம்
[thumb| அரண்மனையில் அமைந்துள்ள [நிஜாம் அருங்காட்சியகம்|நிசாமின் அருங்காட்சியகம்]]
இந்த அரண்மனையில் நிசாமின் அருங்காட்சியகம் உள்ளது. இது ஐதராபாத் மாநிலத்தின் கடைசி நிசாமுக்கு அர்ப்பணிக்கப்பட்டுள்ளது. தற்போது அரண்மனை ஒரு பள்ளியாகவும் தொழில்துறை பயிற்சி நிறுவனமாகவும் பயன்படுத்தப்படுகிறது .

## மேலும் காண்க

* சௌமகல்லா அரண்மனை
* தாராமதி பரதாரி

## மேற்கோள்கள்

## வெளி இணைப்புகள்

*The state government's page about the Nizam's palaces
*Exterior view of Purani Haveli Palace on Youtube
* Purani Haveli

பகுப்பு:ஐதராபாத் இராச்சியம்
சடையம்மா

**சடையம்மா** அல்லது  **துறவி சடையம்மா** (Sadayamma, 19 ஆகஸ்ட், 1865 - 05 ஆகஸ்ட், 1936) என்பவர் இலங்கையை சேர்ந்த பெண்பாற் சைவ சமயத் துறவி ஆவார்.    இவர் பல மடங்களை ஏற்படுத்தி மக்கள் பணியும், ஆன்மீக பணியும் செய்தவர்.
## பிறப்பு
இலங்கை வடக்கு மாகாணம் நல்லூர் கல்வியங்காடு திருநெல்வேலி கிழக்கு என்ற பகுதியில் செங்குந்த கைக்கோளர் மரபில் 1865ஆம் ஆண்டில் பிறந்தார். இவரது இயற்பெயர் முத்துப்பிள்ளை ஆகும். 11வயதில் கதிரேசு என்பவரை இவருக்கு இவர் பெற்றோர்கள் குழந்தை திருமணம் செய்து வைத்தனர்.

## வாழ்க்கைக் குறிப்பு
இவர் கணவனுக்குப் பைத்தியம் பிடிக்க, இவரது கனவில் நல்லூர் முருகன் கோயிலுள்ள வைரவர் தோன்றி, திருக்கோயிலுக்கு வருமாறு கட்டளையிட்டார். கோயிலில் இருந்து சரியைத் தொண்டிலும், வழிபாட்டிலும் ஈடுபட்டு கணவன் பைத்தியம் நீங்கள் பெற்றார்.

அதன்பின் நான்கு ஆண்டுகள் களித்து இவருக்கு பெண் குழந்தை பிறந்தது. ஈராண்டுகள் கழித்து இன்னொரு பெண் குழந்தை பிறந்தது. அதன்பின் ஆறு மாதம் கழித்து, சடையம்மா கனவில் இறைவன் தோன்றி "மாங்கல்யத்தை கணவனிடம் களற்றிக் கொடு என்று பணித்து, கணவன் கனவில் இறைவன் தோன்றி "மாங்கல்யத்தைப் பெற்றுக் கொண்டு மனைவியை கதிரமலைக்கு அனுப்பு" என்று பணித்தான்.

கதிரமலை என்ற பகுதிக்கு சென்று, பின் நல்லூர் வந்து, ஆண்டு தோறும் இராமேஸ்வரம் யாத்திரையின் மேற்கொண்டார்.

அம்மையார் தனது இரு குழந்தைகளின் மறைவின் பின் கதிரேசுவுடன் சேர்ந்து சிவத்தொண்டு புரிந்தார். நல்லூர் சட்டநாதர் கோயிலின் நந்தவனத்தைப் பாதுகாக்க மதில் எடுப்பித்தார்.

அதன்பின் நல்லூர் முருகன் கோவிலில் ஓர் அன்னதான மடம் அமைத்து சமையத் தொண்டாற்றினார், பின்னர் கதிர்காமத்திலும் ஒரு மடம் அமைத்தார். அதன்பின் கீரிமலை, திருச்செந்தூர் தலங்களிலும் மடங்கள் அமைத்து சமய தொண்டில் ஈடுபட்டார். இன்று நல்லூர் சடையம்மா மடம், 63 நாயன்மார் குருபூசை மடம் எனப் பெயர் மாற்றமடைந்துள்ளது.

கீரிமலை காங்கேசன் துறை வீதியில் கிருஷ்ணன் கோவிலுக்கு அருகில் அமைந்த சடையம்மா மடம், வேலர்காடு என்னும் காணி, வடக்கு கடல், கிழக்கும் தெற்கும்கனகசபை முதலியாரின் நிலம்.

கதிர்காமம் கோவில் அருகே இரண்டு ஏக்கர் நிலத்தில் அமைந்த சடையம்மா மடம். கிழக்கு எல்லை வீதியும்,தெற்கு பகீர் மடமும்,வடக்கு வலிகஸ்வத்தை பாபர் மடமும்.

திருச்செந்தூர் கீழ் ரதவீதியில் திருநெல்வேலி ஜில்லா ஶ்ரீவைகுண்டம் தாலுகா சிவசுப்பிரமணிய மடமும்
இவர் உருவாக்கிய தெய்வீகச் சொத்துக்கள். இவற்றில் சில தர்மசாதனங்கள் செயலற்றுப் போய்விட்டது.

கீரிமலை என்ற பகுதியில் இவர் இறுதிக்காலத்தைக் கழித்து 1936 ஆம் ஆண்டில் சடையம்மா அம்மையார் தனது 71வது வயதில் சமாதியடைந்தார். இவரது சமாதி ஆலயமும் அங்கு உள்ளது.
## மேற்கோள்கள்

பகுப்பு:1865 பிறப்புகள்
பகுப்பு:1936 இறப்புகள்
பகுப்பு:இலங்கையின் ஆன்மிகவாதிகள்
மறுதொடக்கம் (புனைகதை)

**மறுதொடக்கம்** அல்லது **மீள் உருவாக்கம்**  என்பது ஒரு தொடர் புனைகதைகளில் கற்பனை பிரபஞ்சம் சார்ந்த தொடருக்கான புதிய தொடக்கத்தை குறிக்கும் ஒரு சொல் ஆகும். இது ஆரம்பத்தில் இருந்தே அதன் எழுத்துக்கள், கதைக்களங்கள் மற்றும் பின்னணியை மீண்டும் உருவாக்குவது இல்லாமல் "மறுபெயரிடு" அல்லது "ஏற்கனவே நிறுவப்பட்ட ஒரு பொழுதுபோக்கு பிரபஞ்சத்தை மறுதொடக்கம் செய்வதற்கான" ஒரு வழியாகவே விவரிக்கப்படுகின்றது. இந்த சொல் கணனியின் மறுதொடக்கத்திலிருந்து தோன்றியதாக கருதப்படுகிறது, அதாவது கணினி அமைப்பை மறுதொடக்கம் செய்வது. 

மறுதொடக்கத்தின் மற்றொரு வரையறை மறு ஆக்கம் ஆகும். இது நிறுவப்பட்ட திரைப்படத் தொடரின் அல்லது பிற ஊடக உரிமையின் ஒரு பகுதியாகும். மறுதொடக்கம் என்ற சொல் தெளிவற்றதாகவும் மற்றும் குழப்பமாகவும் இருப்பதால் மறு ஆக்கம் என்ற சொல்லுடன் முரண்படுகிறது இதனால் பலரால் இந்த சொல் விமர்சிக்கப்படுகின்றது. இது 2010 களில் இருந்து தனது பிரபலத்தை இழந்து வருகிறது என்பது குறிப்பிடத்தக்கது.

## மேற்கோள்கள்

பகுப்பு:திரைப்படம் மற்றும் காணொளி சொல்லியல்
பகுப்பு:தொலைக்காட்சி சொல்லியல்
சங்காட் ஜெரிங்

**சங்காட் ஜெரிங்** (மலாய்: *Changkat Jering*) என்பது மலேசியாவின் பேராக் மாநிலத்தில், லாருட், மாத்தாங், செலாமா மாவட்டத்தில் உள்ள ஒரு சிறிய நகரம். தைப்பிங் நகரத்திற்கும்; கோலாகங்சார் அரச நகரத்திற்கும் இடையில் அமைந்து உள்ளது.

இந்த நகரத்தைச் சுற்றிலும் நிறைய சுண்ணாம்பு மலைகள் உள்ளன. மலேசியாவின் மிக நீளமான இரயில் சுரங்கங்களில் ஒன்றான புக்கிட் பெராப்பிட் இரயில் சுரங்கத்தைத் தாண்டித் தான் சங்காட் ஜெரிங் நகரத்தை அடைய வேண்டும். ஈப்போ மாநகரில் இருந்து 58 கி.மீ. தொலைவில் வடக்கு-தெற்கு நெடுஞ்சாலைக்கு அருகில் அமைந்து உள்ளது.  

சங்காட் ஜெரிங் நகரத்திற்கு அருகில் உள்ள நகரங்கள்: புக்கிட் கந்தாங்; கம்போங் செ; மாத்தாங்; பாடாங் ரெங்காஸ்; கோலா சபெத்தாங். ஆரவாரம் இல்லாத அமைதியான நகரம். வார இறுதிநாட்களில் நடைபெறும் மாலைச் சந்தைக்குப் புகழ் பெற்றது.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
சங்காட் கெருயிங்

**சங்காட் கெருயிங்**' (மலாய்: **Changkat Keruing**; சீனம்:莫珍歪) என்பது மலேசியாவின் பேராக் மாநிலத்தில், மஞ்சோங் மாவட்டத்தில் உள்ள ஒரு சிறிய கிராம நகரம். ஆயர் தாவார் நகரத்திற்கும்; பந்தாய் ரெமிஸ் நகரத்திற்கும் இடையில் அமைந்து உள்ளது.

டிண்டிங் ஆறு இந்தக் கிராமத்தைக் கடந்து செல்கிறது. இந்தக் கிராமத்தில் பெரும்பான்மையான இனத்தவர்கள் சீனர்கள்.

## பொது

### எண்ணெய்ப் பனைத் தோட்டங்கள்

1990-ஆம் ஆண்டுகளுக்கு முன்பு இங்கு வாழ்ந்தவர்களில் பெரும்பாலோர் ரப்பர் உற்பத்தித் தொழிலில் ஈடுபட்டு இருந்தார்கள். இருப்பினும் அண்மைய ஆண்டுகளில் எண்ணெய்ப் பனைத் தோட்டங்கள் அதிகம் காணப் படுகின்றன. வெளிநாட்டுத் தொழிலாளர்களை உள்ளூர் மக்கள் வேலைக்கு அமர்த்தி உள்ளனர்.

உள்ளூர்வாசிகள் பலர் எண்ணெய்ப் பனை அறுவடை செய்வதில் இருந்து பெரும் செல்வந்தர்களாக மாறி உள்ளனர். சங்காட் கெருயிங்கைச் சுற்றியுள்ள நிலத்தின் விலை 2000-ஆம் ஆண்டுகளில் பத்து மடங்கு அதிகரித்து உள்ளது.

### நடமாடும் மருத்துவமனை வாகனம்

இந்தக் கிராமத்திற்கு 2017-ஆம் ஆண்டில் ஒரு நடமாடும் மருத்துவமனை வாகனம் வழங்கப் பட்டது. கிராமங்களின் உட்புறத்தில் வாழும் மக்களுக்கு இந்த நடமாடும் மருத்துவமனை பேருதவியாக அமைகிறது.

கிராம மக்கள் சில இடங்களில் 20 கி.மீ. உட்புறங்களில் வாழ்கிறார்கள். அருகில் இருக்கும் ஆயர் தாவார் மருத்துவமனைக்கு வருவதற்குச் சிரமப் படுகிறார்கள். அதனால் இந்த நடமாடும் மருத்துவமனை வாகனத்திற்கு ஏற்பாடு செய்யப்பட்டது.

### மிகத் தூய்மையான கிராமம்

மலேசியக் கிராமங்களில் இந்தக் கிராமம் மிக அழகான மிகத் தூய்மையான கிராமங்களில் ஒன்றாகும். 1990-ஆம் ஆண்டுகளில் மத்திய அரசாங்கத்தின் தூய்மையான மற்றும் அழகான கிராமப் போட்டியில் சங்காட் கெருயிங் கிராமம் மூன்று முறை வெற்றி வாகை சூடி உள்ளது.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
செம்பழுப்பு இருவாச்சி

**செம்பழுப்பு இருவாச்சி** (*Rufous hornbill*)(*பூசெரோசு ஹைட்ரோகோராக்சு*), **பிலிப்பீன்சு இருவாச்சி** என்றும் உள்நாட்டில் **கலாவ்** (கா-லா என்று உச்சரிக்கப்படுகிறது) என்றும் அழைக்கப்படும் இருவாச்சி பெரிய வகை இருவாய்ச்சி ஆகும்.

## பரவலும் வாழிடமும்
செம்பழுப்பு இருவாச்சி பிலிப்பீன்சில் மட்டும் காணக்கூடிய அகணிய உயிரி ஆகும். இங்கு, இவை 11 தீவுகளில் உள்ள காடுகளில் காணப்படுகின்றன. இவை காணப்படும் தீவுகளாக லுசோன், மரின்டுவிக் (இனம் ஹைட்ரோகொரெக்சு*),* சமர், பிலிப்பீன்சு, லெய்டி, போகொல், பானான், பிலிரான், கேலிகோன் மற்றும் பூயுட் (இனம் *செமிகேலியேடசு),* டைனாகட், சியர்காவ், மிண்டானாவோ (பிளஸ் பலுட், புகாஸ் மற்றும் தாலிகுட்) மற்றும் பசிலன் (ரேஸ் *மைண்டனென்சிஸ்* ). இது உள்நாட்டில் இன்னும் பொதுவானது, குறிப்பாக லுசோனின் சியரா மேட்ரேயில். வேட்டையாடுதல் மற்றும் வாழ்விடங்களின் பரவலான இழப்பு ஆகியவற்றால் தொடர்ந்து பாதிக்கப்படுகிறது. இவை வெப்பமண்டல தாழ்நில காட்டில் காணப்படும் மிகப்பெரிய பறவைகளில் ஒன்றாகும்.
இடது|thumb| துணையினங்கள் ''பு. ஹெ. மிண்டானென்சிசு''; படம் ஜோசப் ஸ்மிட், 1881

## விளக்கம்
வலது|thumb| ''பு. ஹை. மிண்டானென்சிசு'' (பெண்) வளரிடத்தில்
இதனுடைய அலகு முழுவதும் சிவப்பு நிறத்தில் உள்ளது. துணையினங்கள் *செமிகேலெக்டசு* மற்றும் *மிண்டாயென்சிசில்* தூரப் பகுதி வெளிறிய மஞ்சள் வெளிறிய நிறத்தில் காணப்படுகிறது.

## நடத்தை
மதிய நேரங்களில் இவை எழுப்பும் ஒலி காரணமாக இது "மலைகளின் கடிகாரம்" என்று அழைக்கப்படுகிறது.

### இனப்பெருக்கம்
மற்ற இருவாச்சிகளைப் போலவே, பெண்கள் கூட்டு குழிக்குள் அடைந்து முட்டை இடுகின்றன. முட்டையிலிருந்து பொரித்து வெளிவரும் குஞ்சுகள் கூடு கட்டும் நிலையினை அடையும் வரை அவற்றுடன் இவை வாழ்கின்றன. சில நேரங்களின் ஆண்கள் கூட்டு குழிக்கு வெளியேயிருந்து கூட்டினைக் காக்கும் பணியினைச் செய்கின்றன. பெண் கூடுகளை மூடி உள்ளிருக்கும் போது கூட்டில் உள்ள சிறு செங்குத்து பிளவு மூலம் உணவினைப் பெறுகின்றது. சில நேரங்களில் இனப்பெருக்கம் செய்யாத ஆண்கள் உதவி புரிகின்றன. கூடு கட்டும் நேரம் சராசரியாக 4–6 மாதங்கள் நீடிக்கும். இந்த காலகட்டத்தில் ஆண் தனது துணைக்கு உணவு வழங்கும். இவை பிணைப்பினை உருவாக்கி ஆண்டாண்டுகளாகப் பராமரிக்கின்றன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:இருவாச்சிகள்
பகுப்பு:அகணிய உயிரிகள்
பகுப்பு:இந்தோனேசியப் பறவைகள்
பிரியதர்ஷினி

**பிரியதர்ஷினி** சிங்கப்பூர்-இந்திய திரைப்பட பின்னணிப் பாடகர் மற்றும் இசை ஆராய்ச்சியாளர் ஆவார்.  பரத்வாஜ் இசையமைப்பில் “காதல் டாட் காம்” படத்தில் இடம்பெற்ற “காதல் காதல்” என்ற பாடல் இவர் பாடிய முதல் திரைப்படப் பாடலாகும். இப்பாடலை இவர் பின்னணிப் பாடகர் ஹரிஹரனுடன் இணைந்து பாடியுள்ளார். இவர் தமிழ், தெலுங்கு, கன்னடம், மலையாளம் மற்றும் இந்தி திரைப்படங்களில் பல ஹிட் பாடல்கள் பாடி தனக்கென ஒரு அடையாளத்தை பதித்துள்ளார். பிரியதர்ஷினி ஸ்டார் விஜய் உள்ளிட்ட பல தொலைக்காட்சிகளில் சில நிகழ்ச்சிகளையும்  தொகுத்து வழங்கியுள்ளார்.

## பிறப்பு மற்றும் கல்வி
பிரியதர்ஷினி, ராம் மற்றும் சுமதி தம்பதியருக்கு மகளாக சென்னையில் பிறந்தவர். பிரியதர்ஷினி 5ம் வகுப்பு வரை தோகா, கத்தாரில் படித்த பிறகு, சிங்கப்பூரில் தொடர்ந்து நார்த்லேண்ட் தொடக்கப்பள்ளி, யிஷுன் மேல்நிலைப்பள்ளி மற்றும் யிஷுன் ஜூனியர் கல்லூரிகளில் 12ம் வகுப்பு வரை படித்தார்.பின்னர் நன்யாங் தொழில்நுட்ப பல்கலைக்கழகத்தில் மின் மற்றும் மின்னணு பொறியியல் (Electrical & Electronics Engineering) பொறியியல் படிப்பை முடித்தார். பிரியதர்ஷினி சிறு வயதிலிருந்தே பாட்டுத்திறன் போட்டிகளில் கலந்து கொண்டு முதல் பரிசை வென்றிருக்கிறார். இவர் முறைப்படி கர்நாடக சங்கீதம் பயின்று பின்பு ஹிந்துஸ்தானி இசையையும் பயின்றிருக்கிறார். அஸோஸியேட் ராயல் ஸ்கூல் ஒப் மியூசிக், லண்டனில்  மேற்கத்திய இசைக்கான சான்றிதழையும் பெற்றுள்ளார்.

## தொழில்
இசையமைப்பாளர் பரத்வாஜ் இசையமைத்த 'காதல் டாட் காம்' தமிழ் படத்திற்காக பிரபல பின்னணிப் பாடகர் ஹரிஹரனுடன் ஒரு டூயட் பாடும் வாய்ப்பு கிடைத்ததை தொடர்ந்து ‘குஸ்தி’, சிவாஜி கணேசனின் மகன் பிரபு நடிப்பிற்கு வெற்றியைப் தந்த படத்திற்காக டி.இமான்  இசையமைப்பில் பிரியதர்ஷினிக்கு பாட வாய்ப்பு கிடைத்தது. அதன் பின்  நந்தி, நேர்முகம், வின், கிரி, சிம்ம பலுடு , மாணிக்கம் 420 என பல படங்களில் பாடியுள்ளார். கன்னட சினிமாவில் ராஜேஷ் ராம்நாத் இசையமைப்பில் உருவான "அஜ்ஜு" படம் மூலம் கன்னட மொழி படங்களில் அறிமுகமானார். பிரியதர்ஷினி பிரபல கன்னடத் திரைப்பட நடிகர் யஷ் நடித்த "ராக்கி" படத்தில் பிரபல பின்னணிப் பாடகர் திரு எஸ்.பி. பாலசுப்ரமணியத்துடன் டூயட் பாடியிருப்பது குறிப்பிடத்தக்கது.  

செலுவின சித்தாரா, ஜூலி, நன்னெதெய ஹாடு, சீனா, ப்ரீத்தியிந்தா ரமேஷ் உள்ளிட்ட 110 க்கும் மேற்பட்ட படங்களில் பல மொழிகளில் பாடியுள்ளார்.   பிரியதர்ஷினி, பரத்வாஜ், ஹம்சலேகா, மனோ மூர்த்தி, குருகிரண், டி.இமான், ராஜேஷ் ராம்நாத், ஆர்.பி. பட்நாயக், கே.கல்யாண், எஸ்.ஏ.ராஜ்குமார், வெங்கட், கணேஷ் நாராயண், எம்.என்.க்ருபாகர், மஹேஷ் மஹாதேவ்,  ஏ.டி.ரவீஷ், சி.ஆர்.பாபி மற்றும் பல இசையமைப்பாளர்களுடன் பணியாற்றியிருக்கிறார். சமீபத்தில் இவர் பாடிய  “நான் தான் பாலா” தமிழ்த் திரைப்படத்தின் ஆடியோவை ஆஸ்கார் விருது பெற்ற இசையமைப்பாளர் ஏ.ஆர்.ரஹ்மான் வெளியிட்டார். பிரியதர்ஷினி 200 க்கும் மேற்பட்ட ஆல்பங்களுக்கும் 50 க்கும் மேற்பட்ட ஜிங்கிள்களையும் பாடியுள்ளார். தற்போது மைசூர் பல்கலைக்கழகத்தில் இந்திய திரைப்பட இசையில் பி எச்.டி ஆராய்ச்சிப் படிப்பை மேற்கொண்டு வருகிறார். திரைப்பட இசையில் பி.எச்.டி ஆராய்ச்சி மேற்கொண்ட முதல் இந்திய பின்னணிப் பாடகர் என்ற பெருமை இவரை சாரும்.
## டிஸ்கோகிராபி

### திரைப்படப் பாடல்கள்

### திரைப்படம் அல்லாத பாடல்கள்

## வெளி இணைப்புகள்

* இணையதளம்

## மேற்கோள்கள்


பகுப்பு:வாழும் மக்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:சென்னைப் பாடகர்கள்
பகுப்பு:தமிழ் நிகழ்ச்சி தொகுப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இந்தியத் திரைப்படப் பாடகர்கள்
பந்தாய் ரெமிஸ்

**பந்தாய் ரெமிஸ்** (மலாய்: *Pantai Remis*; சீனம்: *潘泰雷米斯*) என்பது மலேசியாவின் பேராக் மாநிலத்தில், மஞ்சோங் மாவட்டத்தில் உள்ள ஒரு கடற்கரை நகரம். தைப்பிங்கிற்கு அருகில் இருக்கும் சிம்பாங் நகரத்திற்கும்; சித்தியவான் நகரத்திற்கும் இடையில் அமைந்து உள்ளது.

பந்தாய் ரெமிஸ் கடற்கரையைச் சுற்றிலும் ரெமிஸ் எனும் ஒரு வகையான கிளிஞ்சல்கள் ஏராளமாகக் கிடைக்கின்றன. சாம்பல் நிறத்திலான ஓடுகளைக் கொண்டவை. அதனால் இந்த இடம் அவ்வாறு பெயர் பெற்று இருக்கலாம் என்று அறியப் படுகிறது. மலாய் மொழியில் பந்தாய் என்றால் கடற்கரை. ரெமிஸ் என்றால் கிளிஞ்சல் (mussel).

## பொது

பந்தாய் ரெமிஸ் துறைமுக நகரம் புருவாஸ் ஆற்றின் கரையோரத்தில் அமைந்து உள்ளது. ஒரு காலத்தில் கங்கா நகரம் எனும் பேரரசின் துறைமுக நுழைவு இங்கு இருந்து இருக்கலாம் என்றும் நம்பப் படுகிறது. பந்தாய் ரெமிஸ் எனும் பெயரில் மலேசியாவில் சில இடங்கள் உள்ளன. அவற்றுள் மிக முக்கியமானது பேராக் மாநிலத்தில் உள்ள இந்தப் பந்தாய் ரெமிஸ். மிகவும் பிரபலமான கடற்கரை நகரம்.

### அழகிய கடற்கரைகள்

பந்தாய் ரெமிஸ் என்று சொன்னதுமே நம் நினைவிற்கு முதலில் வருவது அங்கு கிடைக்கும் வகைவகையான மீன்கள், இறால்கள், நண்டுகள், கடல் சார்ந்த உயிர்ப் பொருள்கள் தான். பந்தாய் ரெமிஸ் நகரின் அழகிய கடற்கரைகள்; பச்சை நீல நிற நீர்ச் சூழல். தவிர மிகவும் சுத்தமாகவும் அழகாகவும் இருக்கும். இந்தக் கடற்கரை நகரம் பேராக் மாநிலத்தின் ஓய்வு சுற்றுலாத் துறைமுகம் என்றும் அழைக்கப் படுகிறது. இங்கு மீன்பிடித்தல் மிக முக்கியமான தொழிலாகும்.

பந்தாய் ரெமிஸ் கடல்கரையோர நிலப் பகுதியில் ஏழு அழகான மணல் கடற்கரைகள் உள்ளன. பந்தாய் ரெமிஸ் தொடங்கி டாமாய் லாவுட் தங்கும் விடுதி வரையில் அந்த ஏழு மணல் கடற்கரைகளும் பரவி உள்ளன.

### 1993-ஆம் ஆண்டு ஈயச் சுரங்க நிலச்சரிவு

இரண்டாவது கடற்கரை தெலுக் அகுவான் கடற்கரை. மீன்பிடிப் படகுகள் வழியாக உள்ளூர் மக்கள் அடிக்கடி வந்து போகிறார்கள். மூன்றாவது கடற்கரையில் 1993-ஆம் ஆண்டில் ஓர் ஈயச் சுரங்க நிலச்சரிவு ஏற்பட்டது. அந்த நிலச்சரிவைப் படம் எடுத்து இருக்கின்றனர்.

நான்காவது கடற்கரை ஒரு அழகான கடற்கரை விரிவாக்கம் செய்யப்பட்டது. பின்னர் அங்கு மின் உற்பத்தி ஆலை தோற்றுவிக்கப்பட்டது. ஐந்தாவது கடற்கரை ஈயச் சுரங்கத் தொழிலின் தாக்கத்தில் இருந்து தப்பிப் பிழைத்தது.

## பந்தாய் ரெமிஸ் பெங்காலான் பாரு தமிழ்ப்பள்ளி

பந்தாய் ரெமிஸ் நகரத்தில் ஒரு தமிழ்ப்பள்ளி உள்ளது. அதன் பெயர் பெங்காலான் பாரு தமிழ்ப்பள்ளி. 100 ஆண்டு காலம் பழைமை வாய்ந்த பள்ளி. 154 மாணவர்கள் பயில்கிறார்கள். 79 பெண்கள். 75 ஆண்கள். 16 ஆசிரியர்கள் பணியாற்றுகிறார்கள். பந்தாய் ரெமிஸ் தமிழ்ப்பள்ளியின் தலைமையாசிரியை பரிமலர் தண்ணீர்மலை. இவர் 2019 செப்டம்பர் 1-ஆம் தேதி பதவி ஓய்வு பெற்றார்.

பந்தாய் ரெமிஸ் கிராமத்தில் முதன்முதலாகத் தமிழர்கள் ரப்பர் தோட்டங்களில் குடியேறினார்கள். காலப் போக்கில் அவர்களில் பலர் மீன்பிடி தொழிலில் ஈடுபட்டார்கள். சிலர் வணிகத் தொழிலில் ஈடுபட்டு சிறப்பாக வாழ்கிறார்கள்.

## வெளி இணைப்புகள்

*ஐந்தாவது கடற்கரை சூரிய அஸ்தமனம்
*2011 ஜூலை மாதம் பந்தாய் ரெமிஸ்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
போகிமியம்

**போகிமியம்** (*Bohemium*)  என்பது அணு எண் 93 என்ற எண்ணால் குறிப்பிடப்பட்ட ஒரு தனிமம் ஆகும். தற்போது  நெப்டியூனியம் என்ற பெயரால் இது அழைக்கப்படுகிறது. இதன் கண்டுபிடிப்பு முதலில் தவறாகக் கூறப்பட்டது. செக் குடியரசிலுள்ள போகிமியாவில் கண்டறியப்பட்டதால் இத்தனிமத்திற்கு போகிமியம் எனப் பெயரிடப்பட்டது.

என்ரிக்கோ பெர்மி 93 என்ற அணு எண்ணைக் கொண்ட ஆசோனியம் என்ற தனிமத்தைக் கண்டுபிடித்ததாக அறிவித்த சிறிது காலத்திற்குப் பின்னர் 1934 ஆம் ஆண்டு போகிமியம் என்ற பெயரிலான தனிமத்தின் கண்டுபிடிப்பு குறித்த கட்டுரை வெளியானது. 1938 ஆம் ஆண்டில் அணுக்கரு பிளவு செயல்முறை கண்டறியப்பட்ட பின்னர் மேற்கூறப்பட்ட இரண்டு கண்டுபிடிப்புகளும் தவறானவை என்று நிருபிக்கப்பட்டன. ஆனால் அதற்கு முன்பே அக்கண்டுபிடிப்புகள் எதிர்மறையான விளைவுகளுடன் மதிப்பாய்வு செய்யப்பட்டுவந்தன.

போகிமியம் என்ற புதிய தனிமம் கண்டுபிடிக்கப்பட்டதாகக் கூறப்படும்  அந்நிகழ்வு இப்போது மதிப்பிழந்து விட்டது. செக் பொறியியலாளர் ஓடோலன் கோப்லிக் என்பவரால் அக்கண்டுபிடிப்பு நிகழ்த்தப்பட்டது. 
## மேற்கோள்கள்

பகுப்பு:ஆக்டினைடுகள்
பகுப்பு:நெப்டியூனியம்